Ο **Γιάννης Μυλόπουλος** είναι Έλληνας πανεπιστημιακός, πρώην πρύτανης του Αριστοτελείου πανεπιστημίου Θεσσαλονίκης (2010-2014), πρώην πρόεδρος της ΕΡΤ3 (2015) και πρώην πρόεδρος του Δ.Σ. της Αττικό Μετρό ΑΕ (2016-2019).

Βιογραφικό
----------

Γεννήθηκε στις 21 Σεπτεμβρίου 1958 στη Θεσσαλονίκη. Ολοκλήρωσε τις σπουδές του στο ΑΠΘ ως πολιτικός μηχανικός το 1982 και πήρε το διδακτορικό του δίπλωμα το 1987. Το 1990 εκλέχθηκε σε θέση λέκτορα στον Τομέα Υδραυλικής & Τεχνικής Περιβάλλοντος του Τμήματος Πολιτικών Μηχανικών της Πολυτεχνικής Σχολής του ΑΠΘ, όπου εξακολουθεί να υπηρετεί μέχρι και σήμερα στη βαθμίδα του Καθηγητή. Το γνωστικό του αντικείμενο είναι η «Ολοκληρωμένη Διαχείριση Υδατικών Πόρων. Βιώσιμη Υδατική Πολιτική». Πέρα από τη θέση του Καθηγητή που κατέχει στο Τμήμα Πολιτικών Μηχανικών του ΑΠΘ, έχει διδάξει ως επισκέπτης καθηγητής στα πανεπιστήμια York, στο Τορόντο του Καναδά, Stevens Institute of Technology και στο Πολιτειακό πανεπιστήμιο της Ν. Καρολίνας. Έχει γράψει περισσότερες από 100 εργασίες σε διεθνή και ελληνικά επιστημονικά περιοδικά. Τέλος, υπήρξε επιστημονικός υπεύθυνος σε πάνω από 20 ερευνητικά έργα με ευρωπαϊκή ή ελληνική χρηματοδότηση. 

Το Μάιο του 2010 εξελέγη πρύτανης του ΑΠΘ. Ως Πρύτανης του ΑΠΘ ήταν εκπρόσωπος της Συνόδου των Πρυτάνεων των ελληνικών ΑΕΙ στις ομάδες εργασίας της ΕUΑ (European University Association), ενώ παράλληλα εκπροσωπούσε το ΑΠΘ στις συναντήσεις του Ευρω-μεσογειακού Πανεπιστημίου (EMUNI).

Μεταξύ Ιουνίου και Σεπτεμβρίου του 2015 διετέλεσε πρόεδρος της ΕΡΤ3..

Διετέλεσε πρόεδρος της Αττικό Μετρό από τις 1/3/2016 έως τις 18/9/2019.

Έχει γράψει τέσσερα βιβλία, το "Πίσω-δεξιά;" το 2006, το "Παιδεία...μαχών" το 2010, το "Τα...αν της ανάπτυξης" το 2016 και το "Μετρό και αρχαία. Η περιπέτεια ενός έργου που έγινε... ανέκδοτο" το 2021. Αρθρογραφεί τακτικά σε έντυπα και διαδικτυακά ΜΜΕ, όπως το TVXS στο οποίο διατηρεί και στήλη. 

### Πρυτανεία ΑΠΘ

Στη διάρκεια της θητείας του ως Πρύτανης του ΑΠΘ εισήγαγε ένα νέο θεσμό που μετατρέπει τρεις Κυριακές του Μαΐου την κεντρική πανεπιστημιούπολη του ΑΠΘ σε εκπαιδευτικό πάρκο. Οι επισκέπτες έχουν τη δυνατότητα να επισκέπτονται και να ξεναγούνται στα εργαστήρια, τα αρχεία, τις συλλογές, και τα μουσεία του Πανεπιστημίου και να παίρνουν μέρος σε προγραμματισμένα πειράματα ή παρατηρήσεις. Το Κέντρο Ολοκληρωμένης Διαχείρισης Υδάτων (ΚΕΟΔΥ) ιδρύθηκε με απόφαση της Συγκλήτου του Α.Π.Θ. στις 6 Ιουλίου 2011.

Με την έναρξη της ακαδημαϊκής χρονιάς 2012-2013, το Αριστοτέλειο Πανεπιστήμιο Θεσσαλονίκης εγκαινίασε τον νέο ανανεωμένο σύγχρονο κεντρικό του ιστοχώρο και την πρώτη σε ελληνικό πανεπιστήμιο εφαρμογή για κινητά τηλέφωνα "ΑΠΘ Mobile".

Επί πρυτανείας Μυλόπουλου προχώρησε στην εφαρμογή ένα προγράμματος αξιοποίησης ιδίων εσόδων, σύμφωνα με το οποίο μια σειρά από δραστηριότητες, οι οποίες ανετίθεντο μέχρι πρότινος σε τρίτους, περιήλθαν στη διαχείριση του ΑΠΘ, όπως η δημιουργία αυτοδιαχειριζόμενου κυλικείου. Επίσης, ιδρύθηκε ο πανεπιστημιακός εκδοτικός οίκος «ΑΠΘ Εκδόσεις» («AUTH Press») το Μάιο του 2011.

Με τη στήριξη του Πρύτανη Γιάννη Μυλόπουλου επαναλειτούργησε η έδρα Εβραϊκών Σπουδών, που είχε διακοπεί από τη δικτατορία του Μεταξά. Σκοπός είναι η αποκατάσταση της ιστορικής μνήμης, η παραγωγή και η μετάδοση της επιστημονικής γνώσης στον τομέα της ιστορίας και του εβραϊκού πολιτισμού και η σχετική ερευνητική δραστηριότητα.

Με στόχο τη στήριξη του έργου του Πατριαρχείου και την ενδυνάμωση της σχέσης μεταξύ των δύο θεσμών, το Αριστοτέλειο Πανεπιστήμιο ανέλαβε την εκπόνηση ερευνητικού έργου με αντικείμενο την «Αποκατάσταση και αναβάθμιση κτιριακών εγκαταστάσεων της Ιεράς Θεολογικής Σχολής της Χάλκης, από ερευνητική ομάδα της Πολυτεχνικής Σχολής. Το έργο παρουσιάστηκε στην Ιερά Σύνοδο του Πατριαρχείου το Μάιο του 2013.

Το 2013, ο Γιάννης Μυλόπουλος συντόνισε την διοργάνωση στη Θεσσαλονίκη, κοινής εκδήλωσης με την Ένωση Ευρωπαϊκών Πανεπιστημίων και συμμετείχε σε ειδική ενημερωτική εκδήλωση στο Ευρωπαϊκό Κοινοβούλιο για τη πολιτική της διαθεσιμότητας. Η Σύνοδος των Πρυτάνεων αποδέχτηκε την προσφυγή στο Συμβούλιο της Επικρατείας και τη διεθνοποίηση του προβλήματος.

### Αττικό Μετρό

Διορίστηκε πρόεδρος της Αττικό Μετρό από τις 1/3/2016 έως τις 18/9/2019.

Πολιτική δράση
--------------

Στις εθνικές εκλογές του 2004, ήταν υποψήφιος βουλευτής στην Α΄ Περιφέρεια Θεσσαλονίκης με το ΠΑΣΟΚ, ενώ στις δημοτικές εκλογές του 2002 ήταν υποψήφιος δημοτικός σύμβουλος για το Δήμο της Θεσσαλονίκης με το συνδυασμό του Σπύρου Βούγια.

Τον Νοέμβριο του 2019 ορίστηκε μέλος της Κεντρικής Επιτροπής Ανασυγκρότησης του ΣΥΡΙΖΑ-Προοδευτική Συμμαχία, συμμετέχοντας στο εγχείρημα διεύρυνσης και μετασχηματισμού του κόμματος.

Μετά το 3ο συνέδριο του ΣΥΡΙΖΑ, τον Μάιο του 2022 εξελέγη μέλος της νέας Κεντρικής Επιτροπής του ΣΥΡΙΖΑ-Προοδευτική Συμμαχία.

Από τον Νοέμβριο του 2021, συμμετέχει στο think tank του πρώην προέδρου του ΣΥΡΙΖΑ, Αλέξη Τσίπρα.

Κριτική στο έργο του
--------------------

### Κατηγορίες για κακοδιαχείριση

Από το 2011 κατά τη διάρκεια της θητείας του το πανεπιστήμιο και η πρυτανεία βρέθηκαν στο μικροσκόπιο δημοσιευμάτων με κατηγορίες για κακοδιαχείριση κονδυλίων. Οι κατηγορίες ακολουθήθηκαν από την ανταλλαγή σκληρών σχολίων - αναρτήσεων στις προσωπικές σελίδες κοινωνικής δικτύωσης του πρύτανη Μυλόπουλου και του καθηγητή του ΑΠΘ (Τμήμα Φυσικής) Ορέστη Καλογήρου.. Οι αντιδράσεις από τις πρυτανικές αρχές ήταν έντονες και άμεσες με τον Μυλόπουλο να απαντάει με μηνύσεις και να κάνει λόγο περί στοχοποίησης του πανεπιστημίου.

Σύμφωνα με δημοσιεύματα της εφημερίδας Πρώτο Θέμα αλλά και έγγραφα της "Διαύγειας" ο Γιάννης Μυλόπουλος ήταν κουμπάρος στον γάμο της προσωπικής γραμματέας του στην Κωνσταντινούπολη, με έξοδα του ΑΠΘ. Ο Μυλόπουλος απάντησε πως συνδύασε την επίσκεψη για το έργο της επαναλειτουργίας της Θεολογικής Σχολής της Χάλκης με την προσωπική του κοινωνική υποχρέωση για λόγους οικονομίας. Επίσης ο ίδιος και άλλα στελέχη της πρυτανείας κατηγορήθηκαν ότι λαμβάνουν αμοιβές για επιπλέον απασχόληση, με απόφαση όμως της Συγκλήτου.

Ύστερα από δημοσιεύματα στις 29 Αυγούστου για οικονομική σπατάλη απ' την εταιρία διαχείρισης του ΑΠΘ, ξεκίνησε και νέα εισαγγελική παρέμβαση στο πανεπιστήμιο. Σύμφωνα με κατηγορίες, η πρυτανεία του ΑΠΘ ξόδεψε 30.000 Ευρώ για την κατασκευή τουαλέτας στον όροφο της πρυτανείας, κάτι που ο Μυλόπουλος αρνήθηκε και χαρακτήρισε τα δημοσιεύματα ανακριβή εξηγώντας ότι το ποσό αφορούσε ευρύτερες ανακατασκευές στο κτήριο. Ο υπουργός παιδείας Κωνσταντίνος Αρβανιτόπουλος κάλεσε τον Γιάννη Μυλόπουλο να απολογηθεί για τις ενέργειες του, ο οποίος με τη σειρά του χαρακτήρισε συκοφαντικές και αναληθείς τις καταγγελίες για σπατάλη.

Αργότερα, τα πορίσματα των εισαγγελικών ερευνώ έδειξαν ότι η διοίκηση Μυλόπουλου ήταν "καθαρή" με τις υποθέσεις να μπαίνουν στο αρχείο. 

### Κατάληψη του κτιρίου διοικήσεως

Στα τέλη Σεπτεμβρίου 2012 οι εργολαβικοί υπάλληλοι του ΑΠΘ κήρυξαν απεργία, η οποία συνεχίστηκε μέχρι και τις 15 Νοεμβρίου, με αίτημα την έκτακτη επιχορήγηση 8 εκ. Ευρώ από το Υπουργείο Παιδείας στη πρυτανεία του ΑΠΘ με στόχο να καλυφθούν βασικές ανάγκες της καθαριότητας και να μονιμοποιηθούν οι υπάλληλοι. Η πρυτανεία εξέδωσε ανακοινώσεις καλώντας τους υπαλλήλους να διακόψουν την απεργία, χωρίς όμως κάποιο αποτέλεσμα.

Στις 14 Νοεμβρίου 2012 ο πρόεδρος του Εργατικού Κέντρου Θεσσαλονίκης, Παναγιώτης Τσαραμπουλίδης επιτέθηκε στον πρύτανη του ΑΠΘ και τον κατηγόρησε ότι ο ίδιος υποκίνησε τις απεργίες στο ΑΠΘ καθώς και τις καταλήψεις στο κτίριο διοίκησης του ιδρύματος, κάτι που η πρυτανεία αρνήθηκε κάνοντας λόγο για συκοφαντίες από «εργατοπατέρες που υπηρετούν εκλογικές σκοπιμότητες»

Ύστερα από αίτημα του πρύτανη, των κοσμητόρων και των προέδρων των Τμημάτων του ΑΠΘ, στις 30 Νοεμβρίου 2012, εισαγγελέας έδωσε εντολή για είσοδο της αστυνομίας στο ΑΠΘ. Η κατάληψη στο κτίριο διοίκησης σταμάτησε προσωρινά μετά από διάστημα δύο μηνών, με εργολαβικούς και φοιτητές να το επανακαταλαμβάνουν για μια ημέρα στις 3 Δεκεμβρίου. Η νεολαία του ΣΥΡΙΖΑ-ΕΚΜ εξέδωσε ανακοίνωση στην οποία κατηγόρησε τις αρχές του ΑΠΘ για στοχοποίηση του εργατικού προσωπικού που απεργούσε, καθώς και για κατάλυση του πανεπιστημιακού ασύλου.

### Αντίσταση στις κυβερνητικές αλλαγές

Το καλοκαίρι του 2011 και αμέσως μετά την ψήφιση του νόμου για τα ΑΕΙ της κυβέρνησης Παπανδρέου, αντιτάχθηκε από κοινού με τους πρυτάνεις των υπόλοιπων πανεπιστημίων πλήρως σε όλες τις τροποποιήσεις του καλώντας το υπουργείο παιδείας να αλλάξει στάση, υποστηρίζοντας παράλληλα ότι ο νόμος δεν είναι εφαρμόσιμος, αμφισβητεί τις ακαδημαϊκές ελευθερίες και τη δημοκρατία, ενώ το άσυλο πρέπει να διατηρηθεί στους χώρους των πανεπιστημίων. Η στάση των πρυτάνεων των Ελληνικών πανεπιστημίων, δέχθηκε πολύ έντονη κριτική από μερίδα ΜΜΕ, ενώ κατηγορήθηκαν και για υποκίνηση καταλήψεων στο χώρο των πανεπιστημίων ώστε να εμποδιστούν οι διεργασίες του υπουργείου για την ανάδειξη των συμβουλίων που ορίζονταν απ'το νέο νόμο κάτι που η σύνοδος των πρυτάνεων χαρακτήρισε ως συκοφαντία.

Τον φθινόπωρο του 2013, ως προεδρεύων της Συνόδου των πρυτάνεων αντιτάχθηκε στο μέτρο της διαθεσιμότητας που προωθήθηκε απ'το υπουργείο Παιδείας και αφορούσε την απόλυση διοικητικών υπαλλήλων.

Παραπομπές
----------

1. ↑  Αριστοτέλειο Πανεπιστήμιο Θεσσαλονίκης, Πρυτανικό Συμβούλιο
2. ↑  «Γιάννης Α. Μυλόπουλος » Επιστημονική δραστηριότητα». Αρχειοθετήθηκε από το πρωτότυπο στις 18 Νοεμβρίου 2012. Ανακτήθηκε στις 5 Σεπτεμβρίου 2012.
3. ↑  «Νέος πρύτανης στο ΑΠΘ ο καθηγητής Ι. Μυλόπουλος». Αρχειοθετήθηκε από το πρωτότυπο στις 12 Απριλίου 2012. Ανακτήθηκε στις 23 Ιουλίου 2012.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιουνίου 2013. Ανακτήθηκε στις 20 Ιουνίου 2013.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 20 Ιουνίου 2013.
6. ↑  «Νέος πρόεδρος της ΕΡΤ3 ο Γιάννης Μυλόπουλος». *TVXS - TV Χωρίς Σύνορα*. Ανακτήθηκε στις 16 Οκτωβρίου 2022.
7. ↑  Γ. Μυλόπουλος: Το Μετρό Θεσσαλονίκης έχει σταματήσει να κατασκευάζεται από το καλοκαίρι του 2019
8. ↑  Πίσω δεξιά;: Μυλόπουλος Γιάννης: University Studio Press: Βιβλία: 9789601214733: Ιστορία και Πολιτισμός
9. ↑  Παιδεία... μαχών: Μυλόπουλος Γιάννης: Ελληνικά Γράμματα: Βιβλία: 9789601905419
10. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 16 Οκτωβρίου 2022.
11. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 16 Οκτωβρίου 2022.
12. ↑  «TVXS - TV Χωρίς Σύνορα | ανεξάρτητη ενημέρωση». *TVXS - TV Χωρίς Σύνορα*. Ανακτήθηκε στις 16 Οκτωβρίου 2022.
13. ↑  Μάρνυ, Παπαματθαίου (9 Μαΐου 2012). «Εκπαιδευτικό πάρκο το ΑΠΘ τις Κυριακές». *Το Βήμα Online*. Ανακτήθηκε στις 20 Οκτωβρίου 2020.
14. ↑
15. ↑
16. ↑  «ΑΠΘ Ένα αυτοδιαχειριζόμενο κυλικείο που δίνει και υποτροφίες!». Αρχειοθετήθηκε από το πρωτότυπο στις 23 Απριλίου 2011. Ανακτήθηκε στις 20 Ιουνίου 2013.
17. ↑  «Εκδόσεις ΑΠΘ». Αρχειοθετήθηκε από το πρωτότυπο στις 3 Ιουνίου 2013. Ανακτήθηκε στις 20 Ιουνίου 2013.
18. ↑
19. ↑
20. ↑  «Επαναλειτουργεί η έδρα Εβραϊκών Σπουδών στο ΑΠΘ». *naftemporiki.gr*. Ανακτήθηκε στις 20 Οκτωβρίου 2020.
21. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Φεβρουαρίου 2014. Ανακτήθηκε στις 13 Μαρτίου 2014.
22. ↑
23. ↑
24. ↑  Μάρνυ, Παπαματθαίου (28 Νοεμβρίου 2013). «Πρόεδρος ευρωπαίων πρυτάνεων: «Κόλαση χωρίς χρήματα-αυτονομία»». *Ειδήσεις - νέα - Το Βήμα Online*. Ανακτήθηκε στις 20 Οκτωβρίου 2020.
25. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 13 Μαρτίου 2014.
26. ↑
27. ↑  Group), Radiotileoptiki S. A. (OPEN Digital (1 Ιανουαρίου 1980). «ΣΥΡΙΖΑ: Αυτή είναι η σύνθεση της Κεντρικής Επιτροπής Ανασυγκρότησης». *ΕΘΝΟΣ*. Ανακτήθηκε στις 16 Οκτωβρίου 2022.
28. ↑  «Εκλογές ΣΥΡΙΖΑ - ΠΣ / Αυτή είναι η νέα Κεντρική Επιτροπή – Τα 300 μέλη». *Αυγή*. 18 Μαΐου 2022. Ανακτήθηκε στις 16 Οκτωβρίου 2022.
29. ↑  «Think Tank Τσίπρα: Αυτοί είναι οι 30 νέοι σύμβουλοι του προέδρου του ΣΥΡΙΖΑ - Τα βιογραφικά τους». *The TOC*. 23 Νοεμβρίου 2021. Ανακτήθηκε στις 16 Οκτωβρίου 2022.
30. ↑  «Χρηματοδοτούμενα προγράμματα προκαλούν αναστάτωση στο ΑΠΘ». Αρχειοθετήθηκε από το πρωτότυπο στις 31 Ιανουαρίου 2012. Ανακτήθηκε στις 23 Ιουλίου 2012.
31. ↑  ««Έρευνα στο ΑΠΘ για ακριβά δώρα σε επωνύμους», *ΣΚΑΪ (www.skai.gr)*». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 20 Ιουλίου 2012.
32. ↑  «Πόλεμος στο Αριστοτέλειο μέσω facebook και εξωδίκων», *Τα Νέα Οnline*
33. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Ιουλίου 2012. Ανακτήθηκε στις 20 Ιουνίου 2013.
34. ↑
35. ↑
36. ↑
37. ↑
38. ↑  «Ο πρύτανης, οι κουμπαριές στο Φανάρι και τα κονδύλια για την έρευνα!». protothema.gr. 11 Ιουλίου 2011. Ανακτήθηκε στις 18 Ιουνίου 2015.
39. ↑
40. ↑  Εξηγήσεις έδωσε στον υπουργό Παιδείας ο πρύτανης του ΑΠΘ - *ΤΟ ΒΗΜΑ*
41. ↑  «*Πρώτο ΘΕΜΑ online* Νέα παρέμβαση Εισαγγελέα για τα σκάνδαλα στο ΑΠΘ». Αρχειοθετήθηκε από το πρωτότυπο στις 1 Σεπτεμβρίου 2012. Ανακτήθηκε στις 30 Αυγούστου 2012.
42. ↑  ««Η τουαλέτα των 30.000 ευρώ», *Real.gr*». Αρχειοθετήθηκε από το πρωτότυπο στις 4 Δεκεμβρίου 2012. Ανακτήθηκε στις 5 Δεκεμβρίου 2012.
43. ↑  «Μυλόπουλος: Οι 30.000 ευρώ δεν ήταν για την πρυτανική τουαλέτα αλλά για ανακατασκευές - NEWS247». Αρχειοθετήθηκε από το πρωτότυπο στις 14 Δεκεμβρίου 2012. Ανακτήθηκε στις 5 Δεκεμβρίου 2012.
44. ↑  Αρβανιτόπουλος εγκαλεί Μυλόπουλο για τις δαπάνες του ΑΠΘ | ΕΛΛΑΔΑ | Agelioforos.gr[*νεκρός σύνδεσμος*]
45. ↑  «Γ. Μυλόπουλος: Συκοφαντικές και αναληθείς οι καταγγελίες για σπατάλη στο ΑΠΘ», *ΣΚΑΪ (www.skai.gr)*[*νεκρός σύνδεσμος*]
46. ↑  «Διαχειριστικός έλεγχος στο ΑΠΘ μετά την απολογία του πρύτανη», *ΤΟ ΒΗΜΑ*
47. ↑  ««Καθαρή» η διοίκηση Μυλόπουλου». *Η Εφημερίδα των Συντακτών*. Ανακτήθηκε στις 16 Οκτωβρίου 2022.
48. ↑  «Απεργούν οι εργολαβικοί εργαζόμενοι στο ΑΠΘ», *ΣΚΑΪ (www.skai.gr)*[*νεκρός σύνδεσμος*]
49. ↑  ««Σκουπίδια κατακλύζουν το ΑΠΘ λόγω παρατεταμένης απεργίας», *ΣΚΑΪ (www.skai.gr)*». Αρχειοθετήθηκε από το πρωτότυπο στις 26 Οκτωβρίου 2016. Ανακτήθηκε στις 15 Νοεμβρίου 2012.
50. ↑  ««Ανακοίνωση για τη συνέχιση της απεργίας των εργαζομένων στις εργολαβίες και της κατάληψης του κτιρίου διοίκησης του ΑΠΘ», *ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ*». Αρχειοθετήθηκε από το πρωτότυπο στις 12 Σεπτεμβρίου 2013. Ανακτήθηκε στις 15 Νοεμβρίου 2012.
51. ↑  ««Αίτημα προς το Σώμα Επιθεωρητών Υπηρεσιών Υγείας Πρόνοιας», *ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ*». Αρχειοθετήθηκε από το πρωτότυπο στις 20 Αυγούστου 2016. Ανακτήθηκε στις 15 Νοεμβρίου 2012.
52. ↑  «Σοβαρές καταγγελίες κατά πρύτανη ΑΠΘ», *kathimerini.gr*[*νεκρός σύνδεσμος*]
53. ↑  «ΑΠΘ: Καταγγελίες ΕΚΘ και εργολαβικών υπαλλήλων κατά της διοίκησης του πανεπιστημίου», *kathimerini.gr*
54. ↑  «ΑΠΘ: Εισαγγελική παρέμβαση για καταγγελίες εργολαβικών υπαλλήλων», *ΤΟ ΒΗΜΑ*
55. ↑  «Οσμή σκουπιδιών, νέφος δηλώσεων», *kathimerini.gr*
56. ↑  kathimerini.gr | Η αστυνομία μπήκε στο ΑΠΘ[*νεκρός σύνδεσμος*]
57. ↑  «ΑΠΘ: Νέο αίτημα Μυλόπουλου για επέμβαση της αστυνομίας», *Πρώτο ΘΕΜΑ online*[*νεκρός σύνδεσμος*]
58. ↑  «Πρωτοβουλίες εισαγγελέα στο ΑΠΘ και «άδειασμα» Μυλόπουλου από ΣΥΡΙΖΑ - Ελλάδα», *Πρώτο ΘΕΜΑ online*[*νεκρός σύνδεσμος*]
59. ↑  «Γ. Μυλόπουλος: Καθεστώς διαρχίας στα ΑΕΙ — ΣΚΑΪ (www.skai.gr)». Αρχειοθετήθηκε από το πρωτότυπο στις 1 Φεβρουαρίου 2012. Ανακτήθηκε στις 23 Ιουλίου 2012.
60. ↑  Τέλος εποχής για το δημόσιο πανεπιστήμιο - γνώμες - ΤΟ ΒΗΜΑ
61. ↑  Πέντε µύθοι και µία αλήθεια για τον νέο νόµο - γνώμες - ΤΟ ΒΗΜΑ
62. ↑  Ι. Μυλόπουλος: Ο νόμος δεν είναι εφαρμόσιμος - κοινωνία - ΤΟ ΒΗΜΑ
63. ↑  I. Μυλόπουλος: «Πάνω από το νόμο το άσυλο, είναι ακαδημαϊκή παράδοση» - κοινωνία - ΤΟ ΒΗΜΑ
64. ↑  «Κείμενο καθηγητών του ΑΠΘ κατά του πρύτανη Γ. Μυλόπουλου — ΣΚΑΪ (www.skai.gr)». Αρχειοθετήθηκε από το πρωτότυπο στις 31 Ιανουαρίου 2012. Ανακτήθηκε στις 23 Ιουλίου 2012.
65. ↑  «Styx and stones | General | Times Higher Education». Αρχειοθετήθηκε από το πρωτότυπο στις 3 Ιουλίου 2012. Ανακτήθηκε στις 23 Ιουλίου 2012.
66. ↑  Μπουτάρης εναντίον Μυλόπουλου - πολιτική - ΤΟ ΒΗΜΑ
67. ↑  «Η πανεπιστημιακή μεταρρύθμιση κινδυνεύει | Ορέστης Καλογήρου | Μεταρρύθμιση». Αρχειοθετήθηκε από το πρωτότυπο στις 14 Ιουλίου 2012. Ανακτήθηκε στις 23 Ιουλίου 2012.
68. ↑  Γ. ΜΥΛΟΠΟΥΛΟΣ Η άνοδος και η πτώση - Εφημερίδα Μακεδονία της Θεσσαλονίκης[*νεκρός σύνδεσμος*]
69. ↑  Εκτακτη σύνοδος των πρυτάνεων τη Δευτέρα - κοινωνία - ΤΟ ΒΗΜΑ
70. ↑  Συντονισμένα πυρά κατά πρυτάνεων για την επιβολή του νόμου - Η Αυγή online[*νεκρός σύνδεσμος*]
71. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Νοεμβρίου 2013. Ανακτήθηκε στις 2 Δεκεμβρίου 2013.
72. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Νοεμβρίου 2013. Ανακτήθηκε στις 2 Δεκεμβρίου 2013.

Δικτυακοί τόποι
---------------

* Ιστοσελίδα του Γ. Μυλόπουλου
* Ιστοσελίδα του Γ. Μυλόπουλου στο Facebook